โซ่เวรี EP.4 เข้ม โหดมาก ลาก มุกดา จูบกลางถนน เจอทั้งตบทั้งกัดปาก
ละคร โซ่เวรี 3 ตอนแรก เข้มข้น กระชากเรตติ้งเปิดตัวไปถึง 4.9 แถมยังแรงสนั่นโซเชียล โดยเฉพาะ #โซ่เวรีep1 #โซ่เวรีep2 และ #โซ่เวรีep3 ติดท็อป 5 เทรนด์ทวิตเตอร์ 3 วันรวด ถือเป็นปรากฏการณ์ความแรงที่เกิดขึ้นอย่างรวดเร็ว ทำเอาผู้จัด นีโน่-เมทนี และ หนิง-ปณิตา แห่ง NINO BROTHERS ปลื้มใจหายเหนื่อย ฝั่งพระ-นาง เข้ม-หัสวีร์ และ มุกดา นรินทร์รักษ์ เคมีดีเว่อร์ แฟนๆ อินฟินทั้งเมือง นอกจากนางเอก มุกดา จะสวยฟาดทุกชุดทุกฉาก ยังขึ้นแท่น ตบเก่งตัวแม่ ไปแล้ว ฝั่งพระเอก เข้ม ก็ครองตำแหน่ง ปากเก่ง พ่วง จูบเก่งตัวพ่อ ไปทันทีฉากไฮไลต์ฉากนี้ยิ่งยืนยันได้เป็นอย่างดี เมื่อ ปารมิตา (มุกดา) มาเจอคู่แค้น ปรินทร์ (เข้ม-หัสวีร์) กลางงานรับรางวัลนักธุรกิจหน้าใหม่แห่งปี พอเจอหน้า เข้มก็หาเรื่องลากมุกดาไปจูบ มุกดาเลยตอกกลับ จูบคุณมันห่วย เข้มเลือดขึ้นหน้า ดึงมาจูบเบิ้ลอีกที ทีนี้มุกดาสู้ยิบตา ทั้งตบทั้งกัดปาก ตามด้วยตีเข่าจนเข้มทรุด แต่ก็หยุดเข้มไม่ได้ ตามมาลากตัวมุกดาขึ้นรถ โอ้วนึกว่าละครบู๊ แต่มุกดาใจเด็ดกว่าที่คิด เปิดประตูจะกระโดดลงจากรถ เข้มต้องยอมจอดงานนี้ทั้งคู่เลยเปิดศึกดุเดือดกลางถนน เข้มโกรธมาก ดึงตัวมุกดามาจูบอีกทีจนหนำใจ เบื้องหลังฉากนี้ผู้จัด หนิง-ปณิตา ลงทุนเอาชุดแบรนด์หรูใหม่แกะกล่องของตัวเอง มาให้นางเอกใส่เข้าฉาก ด้วยความที่ไซส์เดียวกันเป๊ะ แต่ความรุนแรงของ หนุ่มเข้ม ที่จัดหนักเกิ๊นทั้งฉุดกระชากลาก มุกดา ทำเอาชุดหรูขาดกระจุย ผู้จัดหนิง เลยปาดเหงื่อเบาๆ เพราะชุดนี้ราคาเหยียบ ครึ่งแสน เลยทีเดียว คู่อื่นๆ ก็ยังมีให้ลุ้นกันแบบห้ามกะพริบตา ทั้งคู่เพื่อนคู่กัด บอส&มิ้นท์ คู่วายแผนสูง ป่าน&คิมม่อน ที่เริ่มออกลายชั่ว และ นังแพมเพิส เอ้ย กุ๊กกิ๊ก-กชกร ก็สร้างเรื่องชนิดที่คาดไม่ถึงอย่าพลาดความเข้มข้นแซ่บเว่อร์ในละคร โซ่เวรีทุกวันศุกร์-เสาร์-อาทิตย์ เวลา 20.30 น. ทางช่อง 7HD>>อ่านนิยายไทยรัฐทั้งหมดได้ที่นี่<<
ละคร โซ่เวรี 3 ตอนแรก เข้มข้น กระชากเรตติ้งเปิดตัวไปถึง 4.9 แถมยังแรงสนั่นโซเชียล โดยเฉพาะ #โซ่เวรีep1 #โซ่เวรีep2 และ #โซ่เวรีep3 ติดท็อป 5 เทรนด์ทวิตเตอร์ 3 วันรวด
โซ่เวรี,โซ่เวรี EP.4,โซ่เวรี ล่าสุด,ละคร โซ่เวรี,เข้ม หัสวีร์,มุกดา นรินทร์รักษ์,นิยาย,ละคร